Claude E. Shannon
Claude Elwood Shannon (30. april 1916 – 24. februar 2001) nazvan je "ocem informatičke teorije" zbog svog naučnog rada iz 1948.i bio je izumitelj teorije praktičkog digitalnog kola. Kao 21 godišnji master student na MIT-u, 1937., napisao je tezu koja demonstrira električnu primjenu Booleove algebre. On je pokazao da Booleova algebra može konstruisati i riješiti bilo koju logičku ili brojčanu relaciju. Smatra se da je to najvažnija magistarska teza svih vremena. Shanon 1936 završava studij sa dvije diplome, inženjera elektrotehnike i matematičara. Postdiplomski studij nastavlja na MIT-u, gdje je radio na analognom računaru Vannevar Bush-a. Od 1940., Shannon radi kao istraživač na Institutu za napredna istraživanja u Princeton-u, New Jersey. Tamo ima mogućnost da raspravlja o svojim idejama sa uticajnim naučnicima i matematičarima kao što su Hermann Weyl i John von Neumann. Ponekada se sastajao i sa Albertom Einsteinom. Shannon je neometano radio na raznim poljima i počeo da uobličava ideje koje su vodile do nastanka informacijske teorije.